**НЕОБХОДИМИ ДОКУМЕНТИ ЗА УЧАСТИЕ В ПЪРВИ ТЪРГ**

**ЗА ОТДАВАНЕ ПОД АРЕНДА НА СВОБОДНИ ЗЕМЕДЕЛСКИ ЗЕМИ ОТ ДПФ ЗА 2025/2026 СТОПАНСКА ГОДИНА**

1. [Заявление – оферта за участие в търг](http://odzg-razgrad.proshe.bg/Documents/Neobh_dok_UL/zaiavlenie%20urid.%20lica%20-2010.doc) по образец – **попълва се за всеки имот по отделно / офертата е в цели левове за един декар /,** съгласно разпоредбата на чл.47и, ал.2 от ППЗСПЗЗ/.

**2. Банково бордеро за внесен депозит** - внася се за **всеки имот по отделно** – в оригинал или заверено копие от банката, по следната сметка:

**ОД „ЗЕМЕДЕЛИЕ” - Търговище**   
**IBAN** **BG70 STSA** **9300** **3302** **1931** **10**

**BIC STSA BGSF БАНКА ДСК**

**Основание:** **депозит за участие в търг за имот № ………..........., в землището на ...........................**

Депозита е изчислен предварително за всеки имот.

1. [Декларация по чл.47з, ал.1, т.6 и 9 от ППЗСПЗЗ](http://odzg-razgrad.proshe.bg/Documents/Neobh_dok_UL/Dekl.47v,1,t.2%20i%20t.7-2010.doc) и за оглед на имот/и – по образец;
2. Копие от документ за самоличност;
3. Нотариално заверено пълномощно, когато лицето участва в търга чрез пълномощник /представя се в деня на търга/.

**Условия за участие:** В търга могат да участват физически лица с постоянен адрес на територията на общината по местонахождение на имотите, обект на търга; кооперации, регистрирани по Закона за кооперациите; еднолични търговци и юридически лица, регистрирани по Закона за търговския регистър и регистъра на юридическите лица с нестопанска цел, със седалище или адрес на управление на територията на общината по местонахождение на имотите, обект на търга, които са собственици или ползватели на животновъдни обекти, находящи се на територията на общината по местонахождение на имотите, обект на търга, или развиват стопанска дейност на територията на общината по местонахождение на имотите, обект на търга, при условия, по ред и цени, определени в правилника за прилагане на закона.

**На основание чл. 24а, ал. 1а, т.1 от ЗСПЗЗ право на участие в търга имат лицата, които:**

**а)** кандидатстват за площи за отглеждане на **зеленчуци и за предходните три години имат регистрирано правно основание за ползване на земеделски площи, заети със зеленчуци**;

**б)** кандидатстват за площи за **създаване и отглеждане на трайни насаждения и за предходните три години имат регистрирано правно основание за ползване на земеделски площи, заети с трайни насаждения**;

**в)** кандидатстват за отглеждане на **едногодишни полски култури и многогодишни фуражни култури - житни, бобови и техните смеси, за изхранване на животни и които са собственици или ползватели на животновъдни обекти, регистрирани в Интегрираната информационна система на Българската агенция по безопасност на храните (БАБХ), и на селскостопански животни, заявени за подпомагане през предходната година в Интегрираната система за администриране и контрол;**

**г)** кандидатстват за **биологично производство** на зеленчуци, трайни насаждения, едногодишни полски култури и многогодишни фуражни култури - житни, бобови и техните смеси, за изхранване на животни **и са сертифицирани за биологично производство**;

**д**) са физически лица или еднолични търговци на възраст **до 40 години**, които кандидатстват за отглеждане на **зеленчуци и трайни насаждения**, но нямат регистрирано правно основание за предходните три години за ползване на земеделски площи, заети със зеленчуци и трайни насаждения.

**Въз основа на проведената първа тръжна сесия се сключват договори за наем или аренда с лицата, спечелили търга, за площи в размер до одобрените за подпомагане през предходната година, но за не повече от:**

**- 300 дка** за отглеждане на зеленчуци;

**- 300 дка** за създаване и/или отглеждане на трайни насаждения;

**- 300 дка** за отглеждане на едногодишни полски култури и многогодишни фуражни култури - житни, бобови и техните смеси, за изхранване на животни, при норма до 8,0 дка за 1 животинска единица;

**- 300 дка** за биологично производство на зеленчуци, трайни насаждения и/или едногодишни полски култури и многогодишни фуражни култури - житни, бобови и техните смеси;

**- 300 дка** в случаите по ал. 1а, т. 1, буква "д".

***Не се разглеждат предложения при отсъствие на кандидата или на упълномощено от него лице. При липса на някой от посочените документи кандидатите ще бъдат декласирани.***

*ТРЪЖНИ ДОКУМЕНТИ СЕ ПРЕДСТАВЯТ И ВХОДИРАТ В ДЕЛОВОДСТВОТО НА ОД „ЗЕМЕДЕЛИЕ“ ТЪРГОВИЩЕ* ***В СРОК ДО 17:30 часа на******30.04.2025 г****. В ЗАПЕЧАТАН НЕПРОЗРАЧЕН ПЛИК, НАДПИСАН КАКТО СЛЕДВА:*

***ДО Од “Земеделие” гр. ТЪРГОВИЩЕ***

***ЗА УЧАСТИЕ В ПЪРВИ ТЪРГ***

**Съгласно чл.47в, ал.3 от ППЗСПЗЗ тръжната комисия събира служебно информация за следните обстоятелства:**

- актуална регистрация като земеделски производител;

**-** не са обявени и не се намират в производство за обявяване в несъстоятелност / когато кандидатите са кооперации, ЕТ и юридически лица, регистрирани по ТЗ/;

- не се намират в ликвидация / когато кандидатите са кооперации, ЕТ и юридически лица, регистрирани по ТЗ/;

- нямат неизплатени суми по чл. 34, ал. 6 и 8 ЗСПЗЗ и неизплатени суми за земите по чл. 37в, ал. 3, т. 2 ЗСПЗЗ, освен ако компетентният орган е допуснал разсрочване или отсрочване на задължението;

- нямат прекратени договори за ползване на земи от държавния поземлен фонд поради неиздължаване на паричните задължения по тях и нямат просрочени задължения към Държавен фонд "Земеделие".

**За целта - при входиране на документите следва да се запише ЕГН или ЕИК на участника в търга.**

Събраната информация по горепосочените обстоятелства ще бъде обявена в деня на търга.